ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อสร้างและขยายทางหลวงแผ่นดินหมายเลข 212 สายหนองคาย - ต่อเขตเทศบาลนครอุบลราชธานีควบคุม ตอนทางเลี่ยงเมืองมุกดาหารด้านใต้ เป็นกรณีที่มีความจำเป็นโดยเร่งด่วน 
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์ เพื่อสร้างและขยายทางหลวงแผ่นดินหมายเลข ๒๑๒
สายหนองคาย -
ต่อเขตเทศบาลนครอุบลราชธานีควบคุม ตอนทางเลี่ยงเมืองมุกดาหารด้านใต้
เป็นกรณีที่มีความจำเป็นโดยเร่งด่วน[๑]
 

ตามที่ได้มีประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน
เพื่อสร้างและขยายทางหลวงแผ่นดินหมายเลข ๒๑๒ สายหนองคาย -
ต่อเขตเทศบาลนครอุบลราชธานีควบคุมตอนทางเลี่ยงเมืองมุกดาหารด้านใต้ พ.ศ. ๒๕๕๓
ในท้องที่อำเภอเมืองมุกดาหาร จังหวัดมุกดาหาร แล้ว นั้น

อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างและขยายทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วน
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าจะเป็นอุปสรรคอย่างมากแก่การพัฒนาเศรษฐกิจและสังคม

ดังนั้น อาศัยอำนาจตามความในมาตรา ๑๓ วรรคหนึ่ง
แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ และมาตรา ๖๘/๑
แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง
(ฉบับที่ ๒) พ.ศ. ๒๕๔๙ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
คณะรัฐมนตรีโดยมติเมื่อวันที่ ๒๗ กันยายน พ.ศ. ๒๕๕๔
จึงกำหนดให้การเวนคืนอสังหาริมทรัพย์ เพื่อสร้างและขยายทางหลวงแผ่นดินหมายเลข ๒๑๒
สายหนองคาย - ต่อเขตเทศบาลนครอุบลราชธานีควบคุมตอนทางเลี่ยงเมืองมุกดาหารด้านใต้
ในท้องที่อำเภอเมืองมุกดาหาร จังหวัดมุกดาหาร
ตามพระราชกฤษฎีกากำหนดเขตที่ดินในบริเวณที่ที่จะเวนคืน
เพื่อสร้างและขยายทางหลวงแผ่นดินหมายเลข ๒๑๒ สายหนองคาย -
ต่อเขตเทศบาลนครอุบลราชธานีควบคุม ตอนทางเลี่ยงเมืองมุกดาหารด้านใต้ พ.ศ. ๒๕๕๓
เป็นกรณีที่มีความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ได้


ประกาศ
ณ วันที่ ๒ ธันวาคม พ.ศ. ๒๕๕๔
ยิ่งลักษณ์
ชินวัตร
นายกรัฐมนตรี










ปริยานุช/ผู้จัดทำ
๑๕ ธันวาคม
๒๕๕๔

ชาญ/ผู้ตรวจ
๑๕ ธันวาคม
๒๕๕๔

















































[๑] ราชกิจจานุเบกษา
เล่ม ๑๒๘/ตอนพิเศษ ๑๕๑ ง/หน้า ๓/๑๓ ธันวาคม ๒๕๕๔